இந்த பிரச்சனைகளைக் களைய எளிதான வழி, நிச்சயதார்த்தற்கும் திருமணத்திற்கும் இடையில் நீண்ட இடைவெளி விடாமல் இருப்பதாகும். ஆனால் இன்றைய காலகட்டத்தில் ”வீட்டைக் கட்டிப்பார். திருமணத்தை நடத்திப்பார்‘ என்ற பழமொழிக்கு ஏற்ப திருமணத்தை ஒரு பெரிய விஷயமாக சமுதாயம் ஆக்கிவிட்ட காரணத்தால் பெண் பேசப்பட்டு திருமணத்துக்காக பல வருடங்கள் ஆண்கள் காத்திருக்க வேண்டியிருக்கின்றது. அந்த இடைவெளி இதுபோன்ற அனாச்சாரங்கள் நடப்பதற்கு காரணமாக அமைந்து விடுகின்றது. இஸ்லாம் காட்டாத விதிமுறைகளை நம்மீது நாமே விதித்துக் கொள்வதால் தான் இவ்வாறு மார்க்க வரம்புகளை மீறக்கூடிய சூழ்நிலை நமக்கு ஏற்படுகிறது.